**APSTIPRINĀTS**

Pašvaldības SIA “Rūjienas Siltums”

Iepirkumu komisijas 2020. gada 12.augusta sēdē (protokols Nr.1)

Iepirkumu komisijas priekšsēdētājs

\_\_\_\_\_\_\_\_\_\_\_\_\_\_\_\_\_\_\_\_\_\_ Gints Vēveris

## 

Iepirkums izsludināts 2020.gada 12.augustā

Iepirkuma nolikums

**“Koksnes šķeldas piegāde**

**Pašvaldības SIA”Rūjienas siltums” vajadzībām 2020./2021.g apkures sezonai”**

Identifikācijas Nr. 12/08/2020

Rūjiena

2020

**1. Vispārīgie noteikumi**

1.1. Iepirkumu organizē un veic – Pašvaldības SIA „Rūjienas siltums” (turpmāk –Sabiedrisko pakalpojumu sniedzējs). Sabiedrisko pakalpojumu sniedzējs ir līgumslēdzējs.

1.2. Sabiedrisko pakalpojumu sniedzēja rekvizīti: Pašvaldības SIA ”Rūjienas siltums”, reģ.nr. 44103023807, Raiņa iela 3, Rūjiena, Rūjienas novads, LV-4240.

1.3. Iepirkumu veic un piedāvājumus izvērtē Sabiedrisko pakalpojumu sniedzēja izveidota komisija.

1.4. Iepirkumā Sabiedrisko pakalpojumu sniedzējs garantē vienlīdzīgu attieksmi pret visiem pretendentiem, nodrošinot visiem vienādu piekļuvi informācijai par iepirkuma priekšmetu.

1.5. Pasūtītāja kontaktinformācija: Pašvaldības SIA”Rūjienas siltums” valdes loceklis Gints Vēveris, t.28611943, gints.veveris@rujienassiltums.lv .

**2. Iepirkuma priekšmets**

2.1. Iepirkuma priekšmets ir kurināmās šķeldas piegāde saskaņā ar tehnisko specifikāciju (Pielikums Nr.1).

2.2. Līgumu noslēgšanas vieta: Skolas iela 6, Rūjiena, Rūjienas novads, LV-4240.

2.3. Koksnes šķeldas piegādes adrese: Ausekļa iela 5, Rūjiena, Rūjienas novads, LV-4240.

2.4. Piedāvājuma izvēles kritērijs ir piedāvājums ar viszemāko cenu par attiecīgo piegādes periodu no 2020.gada 14.septembra līdz 2021.gada 31.aprīlim (ziemas periods).

**3. Piedāvājumu iesniegšanas noteikumi**

3.1. Piedāvājums iesniedzams papīra formātā vai elektroniski uz e-pastu info@rujienassiltums.lv, pasta sūtījumus nosūtot ierakstītā pasta sūtījumā uz Pašvaldības SIA”Rūjienas siltums”, Skolas ielā 6, Rūjienā, Rūjienas novadā, LV-4240, **līdz 2020. gada 1.septembrim plkst. 10.00.** Pasta sūtījumam jābūt saņemtam šajā punktā norādītajā adresē. Elektroniskā e-pasta adresē (info@rujienassiltums.lv) līdz šajā punktā minētajam termiņam. Iesniegtie piedāvājumi ir Pasūtītāja īpašums.

3.2. Piedāvājums, kas iesniegts pēc nolikuma 3.1. punktā noteiktā termiņa, netiks pieņemts.

**4. Piedāvājuma saturs**

4.1. Piedāvājumā jāietver šādi dokumenti un ziņas:

4.1.1. vispārēja informācija par piegādātāju, kā arī rekvizīti un kontaktinformācija;

4.1.2. piedāvājuma derīguma termiņš, kas nav īsāks par 30 kalendāra dienām;

4.1.3. tehniskais piedāvājums koksnes šķeļas piegādei saskaņā ar šī nolikuma 1.pielikumu;

4.1.4. finanšu piedāvājums koksnes šķeldas piegādei saskaņā ar šī nolikuma 2. pielikumu.

**5. Piedāvājumu atvēršana, izskatīšana un vērtēšana**

5.1. Piedāvājumu vērtēšanas gaita ir konfidenciāla.

5.2. Sabiedrisko pakalpojumu sniedzēja iepirkuma komisija piedāvājumu atvēršanu un vērtēšanu veiks slēgtā sēdē, kuras norise tiks protokolēta.

5.3. Pēc sākotnējo piedāvājumu atvēršanas komisija pārbaudīs piedāvājumu atbilstību šajos noteikumos noteiktajām piedāvājuma noformēšanas un iesniegšanas, satura un pieprasīto ziņu prasībām.

5.4. Komisija ir tiesīga pārbaudīt nepieciešamo informāciju kompetentā institūcijā, publiski pieejamās datubāzēs vai citos publiski pieejamos avotos, ja tas nepieciešams piedāvājumu atbilstības pārbaudei, pretendentu atlasei, piedāvājumu vērtēšanai un salīdzināšanai.

5.5. Komisija ir tiesīga pieprasīt papildus informāciju pretendentam, lai pārliecinātos par tā spēju nodrošināt kurināmā piegādi Sabiedrisko pakalpojumu sniedzējam saskaņā ar izvirzītajām prasībām.

5.6. Pretendentam ir pienākums sniegt atbildes uz komisijas pieprasījumiem par papildu informāciju, kas nepieciešama pretendentu atlasei, piedāvājumu atbilstības pārbaudei, salīdzināšanai un vērtēšanai.

5.7. Komisija ir tiesīga pārtraukt vai izbeigt cenu aptaujas procedūru, vai noraidīt konkrēta pretendenta piedāvājumu, ja tiks konstatēti apstākļi, atsevišķi fakti vai to kopums, kas dos pamatu uzskatīt, ka - piedāvātās cenas pārsniedz pasūtītāja iepirkumam plānoto līdzekļu apjomu, vai konkrēts piedāvājums ir nepamatoti lēts.

**6. Rezultātu paziņošana un līgumu slēgšana**

6.1. Par iepirkuma komisijas pieņemto lēmumu, par līguma slēgšanas tiesību piešķiršanu, Sabiedrisko pakalpojumu sniedzējs vienlaicīgi (vienā dienā) informēs visus cenu aptaujas dalībniekus, nosūtot informāciju uz pretendenta norādīto e-pasta adresi.

6.2. Līgums par šķeldas piegādi Sabiedrisko pakalpojumu sniedzējam 2020./2021.gada apkures sezonai tiks noslēgts ar vienu pretendentu uz visu apkures sezonu;

6.3. Ja izraudzītais pretendents atsakās slēgt līgumu saskaņā ar piedāvājumu, Sabiedrisko pakalpojumu sniedzējs ir tiesīgs slēgt līgumu ar nākamo cenu aptaujas dalībnieku, kura piedāvājums atzīts par izdevīgāko, vai pārtrauc cenu aptauju.

6.4. Sabiedrisko pakalpojumu sniedzējs ir tiesīgs pārtraukt cenu aptaujas procedūru, par to informējot pretendentus.

**7. Nolikuma pielikumi**

|  |  |
| --- | --- |
| Nr. | Nosaukums |
| 1. | Tehniskā specifikācija, Pielikums Nr.1 |
| 2. | Finanšu piedāvājums, Pielikums Nr.2 |
| 3. | Līguma projekts, Pielikums Nr.3 |

**PIELIKUMS Nr.1**

**TEHNISKĀ SPECIFIKĀCIJA**

“Koksnes šķeldas piegāde

Pašvaldības SIA”Rūjienas siltums” vajadzībām

2020./2021.g apkures sezonai”

Identifikācijas Nr. 12/08/2020

|  |  |  |  |
| --- | --- | --- | --- |
| **Prognozētais šķeldas apjoms\*** | | | |
| Septembris, 2020 | 127 | | MWh |
| Oktobris, 2020 | 669 | | MWh |
| Novembris, 2020 | 823 | | MWh |
| Decembris, 2020 | 917 | | MWh |
| Janvāris, 2021 | 918 | | MWh |
| Februāris, 2021 | 882 | | MWh |
| Marts, 2021 | 856 | | MWh |
| Aprīlis, 2021 | 622 | | MWh |
| KOPĀ | 5824 | | MWh |
| Uzstādīto katlu efektivitāte, Ƴ, % | 86 | | % |
| **Koksnes šķeldas prasības** | | | |
| Biezums (mm) | | 5-20 | |
| Platums (mm) | | 4-50 | |
| Garums (mm) | | 10-100 | |
| Mitruma pakāpe | | 40-55% | |
| **Pieļaujamais sastāvs** (Šķeldai / biomasai jābūt sagatavotai no malkas koksnes (iegūta novācot koku apaugumus lauksaimniecības un citās zemēs) vai nomaļiem, pieļaujamais zaru šķeldas piejaukums ne vairāk kā 60%. Skujkoku biomasas piejaukums līdz 40%. Biomasa nedrīkst būt sasalusi. | | | |
| Miza | | Līdz 10% | |
| Bez puvuma, saglumējuma pazīmēm | | Līdz 1% | |
| Skaidas | | Līdz 5% | |
| Zemākais sadegšanas siltums | | MJ/kg ~5.0 | |
| Pelnu saturs | | Līdz 5 % | |
| Aizliegts saturēt | | Akmens, smilts, sniegs vai ledus, metāla u.c. svešķermeņi, kas var izraisīt kurināmā padeves mehānismu, pelnu izvades sistēmu, kurtuves un ūdens sildāmo/tvaika katlu bojājumus. | |
| Apmaksas nosacījumi | | 30 dienas | |
| Piegādes adrese | | Ausekļa iela 5, Rūjiena, Rūjienas novads | |

\**Tabulā norādīts prognozētais maksimālais daudzums, kas atbilstoši āra gaisa temperatūrai var mainīties.*

Apliecinu, ka esmu iepazinies un piekrītu Pašvaldības SIA”Rūjienas siltums” izvirzītajiem nosacījumiem kurināmā piegādei 2020./2021.g apkures sezonai:

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*datums amats, vārds uzvārds, paraksts*

**PIELIKUMS Nr.2**

**FINANŠU PIEDĀVĀJUMS**

“Koksnes šķeldas piegāde

Pašvaldības SIA”Rūjienas siltums” vajadzībām

2020./2021.g apkures sezonai”

Identifikācijas Nr. 12/08/2020

|  |  |  |  |
| --- | --- | --- | --- |
|  |  |  |  |
| sastādīšanas vieta |  |  | datums |

|  |  |  |  |  |
| --- | --- | --- | --- | --- |
| **Informācija par pretendentu\*** | | | | |
| Pretendenta nosaukums: | |  | | |
| Reģistrācijas numurs: | |  | | |
| Juridiskā adrese: | |  | | |
| Pasta adrese: | |  | | |
| Tālrunis: | |  |  |  | |
| E-pasta adrese: | |  | | |
|  | | | | |
| **Finanšu rekvizīti\*** | | | | |
| Bankas nosaukums: |  | | | |
| Bankas kods: |  | | | |
| Konta numurs: |  | | | |
|  | | | | |
| **Informācija par pretendenta kontaktpersonu (atbildīgo personu)\*** | | | | |
| Vārds, uzvārds: |  | | | |
| Ieņemamais amats: |  | | | |
| Tālrunis: |  | |  |  | |
| E-pasta adrese |  | | | |

Ar šo mēs apliecinām savu dalību iepirkumā: “Koksnes šķeldas piegāde Pašvaldības SIA”Rūjienas siltums” vajadzībām 2020./2021.g apkures sezonai” Identifikācijas Nr. 12/08/2020.

|  |  |  |
| --- | --- | --- |
| Nosaukums | Vienība | Cena par 1 MWh  (EUR/MWh) (bez PVN): |
| Koksnes šķeldas piegāde Ausekļu ielā 5 2020./2021.g.sezonai | Mwh |  |

**Apliecinām**, ka:

* Esam iepazinušies ar iepirkuma nolikumu, tehnisko specifikāciju un līguma projektu un piekrītam visiem tā noteikumiem, tie ir skaidri un saprotami, iebildumu un pretenziju pret tiem nav.
* Nav tādu apstākļu, kuri liegtu piedalīties iepirkumā un pildīt iepirkuma Nolikumā norādītās prasības.
* Esam iepazinušies ar Ausekļa ielas 5, Rūjienā, Rūjienas novadā katlu mājas izietojumu.
* Piedāvājuma cenā iekļautas visas izmaksas, kas saistītas ar šķeldas piegādi, izkraušanu pasūtītāja norādītajā adresē.
* Piedāvājuma derīguma termiņš nav īsāks par 30 kalendāra dienām no piedāvājuma atvēršanas brīža.

Ar šo apliecinām, ka visa piedāvājumā iesniegtā informācija ir patiesa.

|  |  |
| --- | --- |
| Pretendenta nosaukums\*: |  |
| Pilnvarotās personas vārds, uzvārds\* |  |

\* *Ja piedāvājumu iesniedz personu apvienība kā pretendenta dalībnieki, šie lauki jāaizpilda par katru personas apvienības dalībnieku atsevišķi, kā arī papildus jānorāda, kura persona pārstāv personu apvienību šajā iepirkumā.*

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*datums amats, vārds uzvārds, paraksts*

**PIELIKUMS Nr.3**

**LĪGUMA PROJEKTS**

**LĪGUMS**

**Par koksnes šķeldas piegādi**

**Nr.\_\_\_\_\_\_\_\_\_\_\_\_**

Rūjiena, 2020.gada \_\_. \_\_\_\_\_\_\_\_

**Pašvaldības SIA”Rūjienas siltums”** (Pircējs), vienotais reģistrācijas Nr. 44103023807, juridiskā adrese: Raiņa iela 3, Rūjiena, Rūjienas novads, LV-4240, kuru pārstāv tās valdes loceklis Gints Vēveris, turpmāk tekstā - Pircējs, no vienas puses, un

\_\_\_\_\_\_\_\_\_\_\_\_\_\_\_\_\_\_ (Piegādātājs), reģistrācijas Nr. \_\_\_\_\_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuru pārstāv tās \_\_\_\_\_\_\_\_\_\_\_\_\_\_\_\_\_\_\_, no otras puses, katrs atsevišķi un abi kopā turpmāk – Puses, noslēdz šo līgumu (turpmāk tekstā – Līgums) par sekojošo:

**1. LĪGUMA PRIEKŠMETS**

1.1. Piegādātājs piegādā Pircējam koksnes šķeldu (turpmāk tekstā - kurināmais), katlu mājai Ausekļu ielā 5, Rūjienā, Rūjienas novadā, LV-4240, Latvijā atbilstoši iepirkuma “Koksnes šķeldas piegāde Pašvaldības SIA”Rūjienas siltums” 2020./2021.g apkures sezonai” Identifikācijas Nr. 12/08/2020”, (turpmāk tekstā - Iepirkums) prasībām.

1.2. Kurināmā kvalitāte jāatbilst Iepirkuma tehniskās specifikācijas aprakstam (pielikums Nr.1).

1.3. Piegādātājs piegādā kurināmo Pircēja noteiktajā apjomā un termiņā, lai nodrošinātu Līgumā norādītās katlu mājas nepārtrauktu darbību nepieciešamās slodzes režīmā 2020./2021.gada apkures sezonā, kopējā siltumenerģijas daudzuma ap 5824 MWh saražošanai. Piegādātājam jānodrošina stabila un nepārtraukta kurināmā piegāde. Piegādes pieņemšana uz vietas katlu mājā no plkst.8:00 – 17:00.

1.4. Piegādātājs piegādā Pircējam kurināmo saskaņā ar šī Līguma noteikumiem no \_\_\_\_\_\_\_\_\_\_\_\_\_\_\_\_\_\_\_\_\_ (ieskaitot).

1.5. Ievērojot faktu, ka Pircēja saražotā siltumenerģijas izlietošana (piegāde) ir atkarīga tai skaitā no meteoroloģiskajiem apstākļiem un lietotāju pieprasījuma, Pircējam nav pienākuma iegādāties visu šī līguma ietvaros paredzēto un noteikto kurināmās šķeldas apjomu. Apkures sākums un perioda beigas +/- 20 dienas atkarībā no āra gaisa temperatūras.

**2. APMAKSAS KĀRTĪBA**

2.1. Pircējs maksā Piegādātājam par šī Līguma noteikumiem atbilstoša piegādātā kurināmā sadedzināšanas rezultātā iegūtās siltumenerģijas MWh.

2.2. Pircējs maksā Piegādātājam par no Līguma 1.1. punktā noteiktā kurināmā un tur pat noteiktajā piegādes vietā Pircēja saražoto siltumenerģiju – EUR \_\_\_\_\_\_\_\_\_\_ /1 MWh, cena bez PVN.

2.3. Šī līguma 2.2. punktā noteiktajā cenā ietilpst: kurināmais, tā piegādes un izkraušanas izmaksas Līguma 1.1 punktā noteiktajā kurināmā piegādes vietā.

2.4. Līguma 2.2. punktā norādītā cena nevar tikt palielināta visā Līguma izpildes laikā.

2.5. Saražotās siltumenerģijas daudzumu MWh aprēķina pēc skaitītāja rādījumu nolasījumu starpības, katra mēneša pēdējā datumā, ko fiksē aktā. Par rādījumu nolasīšanas precīzu laiku šajā punktā noteiktajā dienā Puses vienojas atsevišķi. Ja puses nevar vienoties par akta sastādīšanas laiku vai Piegādātā pārstāvis jebkādu iemeslu dēļ nepiedalās šajā punktā noteiktā akta sastādīšanā, tad šo aktu vienpusēji ir tiesīgs sastādīt Pircējs un Piegādātājs zaudē tiesības celt pretenzijas par šādi sastādīta akta sastādīšanu un tajā fiksētajiem rādījumiem.

2.6. Pēc akta abpusējas parakstīšanas, piecu dienu laikā, Piegādātājs sagatavo rēķinu un iesniedz to Pircējam.

2.7. Pircējs norēķinās ar Piegādātāju 30 (trīsdesmit) dienu laikā pēc rēķina saņemšanas.

2.8. Puses vienojas, ka Piegādātājs izrakstītos rēķinus ir tiesīgs iesniegt Pircējam elektroniski, parakstītus ar drošu elektronisko parakstu, nosūtot tos uz sekojošu Pircēja e-pasta adresi: info@rujienassiltums.lv.

2.9. Gadījumā, ja nav iespējams noteikt saražotā siltumenerģijas daudzumu atbilstoši šī līguma 2.5. punktā noteiktajai kārtībai, tad Preces cena tiek noteikta un samaksa tiek veikta par faktiski piegādāto kurināmā daudzumu m3. M³ cena tiek noteikta kā iepriekšējā atskaites periodā noteiktā vidējā m³ cena.

**3. KURINĀMĀ PIEGĀDE UN PIEŅEMŠANA**

3.1. Piegādātājs apņemas piegādāt kurināmo atbilstoši Iepirkuma tehniskās specifikācijas prasībām (pielikums Nr.1) un Līguma noteikumiem, tai skaitā brīvdienās un svētku dienās.

3.2. Kurināmais tiek piegādāts Ausekļa ielā 5, Rūjienā, Pircēja norādītā vietā. Piegādes vietā esošā kurināmā apjomu nosaka Pircējs.

3.3. Piegādātājs katru kurināmā piegādes laiku saskaņo ar Pircēju.

3.4. Kvalitātes kontroles ietvaros, Pircēja pārstāvis paša brīvi izvēlētā laikā veic kravas pārbaudi, veicot atzīmi kravu reģistrācijas žurnālā. Ja pieņemot kravu tiek konstatēta tās neatbilstība Iepirkuma tehniskajā specifikācijā noteiktajām prasībām, tajā skaitā, kravā konstatēti neatbilstoša izmēra koksnes gabali vai citi priekšmeti, kas var ietekmēt Pircēja iekārtu darbību vai kurināmais jebkādi citādi neatbilst šī līguma noteikumiem, Pircējs sastāda attiecīgu aktu, ko iesniedz Piegādātājam. Ja Piegādātājs 3 (trīs) dienu laikā nav sniedzis pamatotus iebildumus pret aktā norādīto, uzskatāms, ka tas bez iebildumiem piekritis aktā minētajam un piemērojami šī līguma 3.6. punkta noteikumi.

3.5. Ja piegādātais kurināmais neatbilst Iepirkuma tehniskajā specifikācijā (pielikums Nr.1) noteiktajām prasībām, Pircējs ir tiesīgs nepieņemt neatbilstošas kvalitātes kravas, par to veicot atbilstošu ierakstu kravu reģistrācijas žurnālā.

3.6. Piegādātājs, saņemto rakstisku informāciju par neatbilstošas kvalitātes kurināmo, uz sava rēķina nekavējoties, bet ne vēlāk kā 2 (divu) dienu laikā novērš konstatētos kurināmā trūkumus, piegādājot jaunu kravu. Iepirkuma specifikācijā noteiktajām kvalitātes prasībām neatbilstošas kravas iekraušanu un aizvešanu Piegādātājs veic saviem spēkiem un uz sava rēķina.

3.7. Piegādātā kurināmā daudzumu, kādam jāatrodas šī līguma 1.1. punktā noteiktajā kurināmā piegādes vietā, nosaka Pircējs un šāda Pircēja prasība ir saistoša Piegādātājam. Piegādātājs nodrošina Pircēja noteiktā kurināmā daudzuma nemainīgu apjomu (maksimālā pieļaujamā kurināmā apjoma atkāpe +/- 10% no kopējā Pircēja noteiktā kurināmā apjoma) šī līguma 3.2. punktā noteiktajā kurināmā atrašanās vietā.

**4. NEPĀRVARAMA VARA**

4.1. Puses tiek atbrīvotas no atbildības par daļēju vai pilnu esošā Līguma saistību neizpildīšanu, ja tās ir nepārvaramas varas sekas, tieši: ugunsgrēks, plūdi, zemestrīce, kara darbība, blokādes un ja attiecīgais notikums un/vai tā sekas ietekmēja šī Līguma izpildīšanu un Puses to nav spējušas ne paredzēt, ne ietekmēt. Tādā gadījumā Līguma saistību izpildīšanas termiņš tiek pagarināts uz laiku, kurā darbojas nepārvaramas varas apstākļi.

4.2. Puses, kas atsaucas uz iepriekš minētiem apstākļiem, par to iestāšanos rakstiski paziņo otrai pusei ne vēlāk kā 3 (trīs) darba dienu laikā, pievienojot kompetentas valsts institūcijas izziņu, kas apstiprina šo faktu.

4.3. Ja nepārvaramas varas apstākļi turpinās ilgāk par vienu mēnesi, Pusēm ir tiesības vienojoties izbeigt šī Līguma darbību, veicot norēķinu par faktiski piegādāto kurināmo.

**5. LĪDZĒJU ATBILDĪBA**

5.1. Ja Piegādātājs mēneša laikā piegādājis Pircējam Iepirkuma specifikācijā noteiktajām kvalitātes prasībām neatbilstošas 3 (trīs) kravas, tad Pircējs ir tiesīgs ar 4. (ceturto) un katru nākošo šādu kravu prasīt Piegādātājam līgumsodu EUR 75,00 (septiņdesmit pieci eiro) par katru šādu kravu.

5.2. Ja Iepirkuma specifikācijā noteiktajām kvalitātes prasībām neatbilstošu kravu piegāde Pircējam ietekmējusi siltumenerģijas ražošanu, tad Piegādātājam ir pienākums segt visus Pircējam radītos zaudējumus, tajā skaitā atrauto peļņu un kompensēt Pircējam visas tam trešo personu piemērotās sankcijas par siltumenerģijas nepiegādāšanu vai nepienācīgu piegādi.

5.3. Ja Piegādātājs pārkāpj šī līguma 3.2. punkta noteikumus, tad Piegādātājs maksā Pircējam līgumsodu EUR 50,00 (piecdesmit eiro) par katru pārkāpuma gadījumu. Ja Piegādātājs nepilda 1.3. Līguma noteikumu, Pircējam ir tiesības par katru konstatēto Līguma neizpildes vai nepienācīgas izpildes gadījumu ieturēt līgumsodu EUR 500,00 (piecsimt eiro) apmērā.

5.4. Šajā līgumā noteiktais līgumsods uzskatāms par pieprasītu un iestājas samaksas pienākums, kad puse, kura ir tiesīga prasīt līgumsodu iesniegusi otrai pusei attiecīgu līgumsoda rēķinu. Pircējam ir tiesības vienreizējo līgumsodu, soda naudu, radušos zaudējumus ieturēt gan no Piegādātājam nesamaksātās maksas par piegādāto kurināmo, gan paturēt un izlietot ievesto šķeldu katlu mājā. Pie Līguma izbeigšanas visas nenomaksātās soda sankcijas, zaudējumi un Līgumā noteiktie maksājumi Piegādātājam jāsamaksā 7 (septiņu) kalendāro dienu laikā.

5.5. Par Līguma saistību neizpildi vai nepienācīgu izpildi Puses atbild Latvijas Republikas (turpmāk tekstā LR) normatīvajos aktos un šī Līguma noteiktajā kārtībā.

5.6. Piegādātājs ir atbildīgs par Pircējam nodarītajiem zaudējumiem, kas radušies Piegādātāja vainas dēļ, t.sk., ziņu nesniegšana vai nepatiesu ziņu sniegšana.

5.7. Ja Piegādātājs neveic Līgumā noteiktos pienākumus, Pircējam ir tiesības neveikt Līgumā noteikto apmaksu.

5.8. Par katru gadījumu, ka piegādātajā kurināmajā esošo svešķermeņu (metāla izstrādājumu, akmeņu u.tml.) dēļ tiek bojātas katlu mājas iekārtas, tiek sastādīts akts, pieaicinot Piegādātāja pārstāvi - piegādātāja pārstāvim jāierodas Katlu mājā ne vēlāk kā 2 stundu laikā no Pircēja sniegtās telefoniskās informācijas Piegādātājam, un Piegādātājs atlīdzina Pircējam visus izdevumus, kas saistīti ar bojājumu novēršanu. Ja Piegādātājs jebkādu iemeslu dēļ nepiedalās šajā punktā minētā akta sastādīšanā, tad Piegādātājs zaudē tiesības celt pret Pircēju jebkādas pretenzijas par aktā fiksēto un Pircējam kompensējamo izdevumu apmēru par šajā punktā minēto Pircēja iekārtu bojājuma novēršanu.

5.9. Līguma 2.7.punktā noteiktā samaksas termiņa nokavējuma gadījumā Pircējs maksā Piegādātājam līgumsodu 0,01% (viena simtdaļa procenta) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no rēķina neapmaksātās summas.

5.10. Ja Piegādātājs piegādājis Pircējam kurināmo, ar kura līdz 4 ber.m3 nav bijis iespējams saražot 1 MWh siltumenerģijas, tad Pircējs ir tiesīgs prasīt Piegādātājam maksāt kompensāciju par šādu kurināmo, kuras apmērs tiek noteikts EUR 4,25 par katru kurināmā ber m3, kas izlietots lai saražotu 1 MWh siltumenerģijas.

5.11. Piegādātājs bez rakstiskas saskaņošanas ar Pircēju nav tiesīgs nodot savas ar šo līgumu nodibinātās saistības trešajām personām.

5.12. Ja Piegādātājs jebkādi pārkāpj šī līguma noteikumus dēļ kā Pircējs izmantojis savu šī līguma 6.2. punktā pielīgto atkāpšanās tiesību, tad Piegādātājs maksā Pircējam kompensāciju, kuras apmērs aprēķināms kā 10% (desmit) procenti no kurināmā daudzuma vērtības, kas Piegādātājam būtu jāpiegādā Pircējam periodā no Pircēja paziņojuma par vienpusēju atkāpšanos no šī līguma nosūtīšanas dienas līdz šī līguma 1.4. punktā noteiktajam kurināmā piegādes beigu termiņam.

5.13. Līgumsoda samaksa neatbrīvo attiecīgo pusi no saistību izpildes un zaudējumu atlīdzināšanas pienākuma.

**6. LĪGUMA GROZĪŠANA UN IZBEIGŠANA**

6.1. Visas šī Līguma izmaiņas un papildinājumi noformējami rakstveidā un stājas spēkā tikai tad, ja tās parakstījušas abas Puses, un tie kļūst par Līguma neatņemamu sastāvdaļu.

6.2. Pircējam ir tiesības vienpusēji atkāpties no Līguma, ja tas konstatē, ka Piegādātājs pārkāpj šī Līguma noteikumus vai ja Pircējs tirgus izpētes rezultātā iegūst pierādījumus, ka kurināmās šķeldas cena ir samazinājusies vairāk kā par 10% (desmit procentiem). Pircējs neatlīdzina Piegādātājam tādējādi radušos zaudējumus.

6.3. Piegādātājam ir tiesības vienpusēji atkāpties no Līguma, ja Pircējs nepamatoti kavē apmaksu vairāk kā 20 (divdesmit) dienas un par to rakstiski paziņots Pircējam un Pircējs nav apmaksājis parādu 10 (desmit) dienu laikā no šāda Piegādātāja paziņojuma saņemšanas dienas.

6.4. Jebkurai no pusēm vienpusēji atkāpjoties no Līguma, rakstisks paziņojums par vienpusēju atkāpšanos no līguma jānosūta ne mazāk kā 20 (divdesmit) dienas iepriekš, saskaņā ar šī līguma 7.5. punkta noteikumiem.

6.5. Pircējam ir tiesības prasīt samazināt samaksu par piegādājamo kurināmo, ja kurināmā cena reģionā, kurā Pircējs ražo siltumenerģiju, samazinājusies vairāk kā par 10% (desmit procentiem). Šajā gadījumā Pircējs iesniedz Pārdevējam rakstveida pieprasījumu un pamato savu prasību.

**7. CITI NOTEIUMI**

7.1. Par jautājumiem, kas nav atrunāti šajā Līgumā, Puses vadās saskaņā ar LR normatīvajiem aktiem.

7.2. Ja mainās Puses tiesiskais statuss, nosaukums, adrese, pilnvarotā persona vai cita Pusi identificējoša informācija, tad Puse nekavējoties informē otru Pusi par tādām izmaiņām. Puses ir atbildīgas par tādu līguma neizpildes gadījumu un/vai otrai pusei nodarītiem zaudējumiem, ja tiem par iemeslu ir nepaziņošana otrai pusei par šajā punktā minēto izmaiņu iestāšanos.

7.3. Jebkurš strīds, domstarpība vai prasība, kas izriet no Līguma, kas skar to vai tā pārkāpšanu, izbeigšanu, spēkā esamību, vispirms tiek risināts sarunu ceļā, bet, ja vienošanās netiek panākta 30 (trīsdesmit) dienu laikā no pirmās pretenzijas nosūtīšanas dienas, strīds tiek izšķirts tiesā LR normatīvajos aktos paredzētajā kārtībā.

7.4. Puses vienojas iecelt sekojošus pušu pārstāvjus un savstarpējai saziņai, norēķiniem un korespondences nosūtīšanai lietojami sekojoši pušu rekvizīti un kontakti:

Pircējs: Pašvaldības SIA”Rūjienas siltums”, vienotais reģistrācijas Nr. 43203003117, juridiskā adrese: Raiņa iela 3, Rūjiena, Rūjienas novads, Latvija, LV-4240, norēķinu konts: Swedbank AS Banka, konts Nr. LV14HABA0551003612821, kontaktpersona: SAN nodaļas vadītājs Raivis Beitiņš, t.26194147, raivis.beitins@rujienassiltums.lv vai valdes loceklis Gints Vēveris, t.28611943, gints.veveris@rujienassiltums.lv.

Piegādātājs: \_\_\_\_\_\_\_\_\_\_\_\_\_\_\_\_\_\_\_.

7.5. Jebkurš sūtījums, kas nosūtīts uz puses juridisko adresi ar ierakstītu pasta sūtījumu uzskatāms par saņemtu 5. (piektajā) darba dienā no tā nodošanas pasta komersantam. Sūtījums, kas nodos otras puses pārstāvim pret parakstu vai ar elektroniskā pasta sūtījumu nosūtīts sūtījums uzskatāmi par saņemtu nodošanas vai nosūtīšanas dienā.

7.6. Puses savstarpēji apstrādā otras puses un pārstāvju fizisko personu datus (FPD) tikai tādā apjomā, kas nepieciešams šī līguma noslēgšanai un pilnīgai izpildei. Pēc šī līguma izpildes puses apņemas pārtraukt FPD apstrādi, tos iznīcināt. Pēc šī līguma izpildes pieļaujama tikai to un tāda FPD apstrāde, kuru nosaka normatīvie akti. Puses apņemas FPD apstrādē nodrošināt normatīvajos aktos noteikto datu aizsardzības pakāpi un veikt visus normatīvajos noteiktos pasākumus, lai izslēgtu FPD prettiesisku apstrādi un nodošanu. Katra no pusēm ir atbildīga par FPD prettiesisku apstrādi, tajā skaitā nodošanu un pilnībā sedz visus attiecīgajai fiziskajai personai nodarītos zaudējumus, kas radušies attiecīgās puses FPD apstrādes pārkāpuma rezultātā. Piegādātājs apliecina, ka ir informēts, ka Pircējs kurināmā piegādes vietā veic videonovērošanu, kuras mērķis ir noziedzīgu nodarījumu novēršanas vai atklāšana saistībā ar īpašuma aizsardzību un personu vitāli svarīgu interešu, tajā skaitā dzīvības un veselības aizsardzība un šādai FPD apstrādei nav nepieciešama fizisko personu piekrišana.

7.7. Visi Līguma pielikumi kļūs par tā neatņemamu sastāvdaļu.

7.8. Līgums stājas spēkā tā parakstīšanas dienā un ir spēkā līdz pilnīgai saistību izpildei.

7.9. Šis līgums ir sastādīts uz 4 (četrām) lapām, t.sk. 1 (viena) pielikuma, 2 (divos) eksemplāros, pa vienam katrai Pusei.

**8. PUŠU PARAKSTI**

Pircēja vārdā: Piegādāja vārdā:

Pašvaldības SIA”Rūjienas siltums”

Raiņa iela 3, Rūjiena, Rūjienas novads, LV4240

Reģ.Nr. LV44103023807

Banka: Swedbank AS, Kods HABALV22

Konts LV14HABA0551003612821

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Valdes loceklis Gints Vēveris